Vi havde haft mail-kontakt med Lynne på forhånd og havde fået gode og særdeles nøjagtige informationer fra hende. Hun var meget åben og venlig i vores korrespondance. Hun var desværre ikke i stand til at tage imod os, da vi kom, men vi fandt os fint til rette ud fra hendes oplysninger. Vi er garvede rejsende og klarer os nemt på egen hånd.
Lejligheden og dens beliggenhed er på alle måder fantastisk, og der er alt, hvad man har brug for, i lejligheden og i nærområdet. Vi har spist virkelig lækker skotsk mad på restauranterne i nærheden af Grassmarket.
Det kan anbefales at tage en taxa fra og til lufthavnen - Edinburgh er ikke for svage ben og tunge kufferter! (Til almindelig oplysning: Vi er henholdsvis 69 og 68 år gamle).